Document ID: 32006R0705

KOMISJONI MÄÄRUS (EÜ) nr 705/2006,
8. mai 2006,
millega muudetakse määrust (EÜ) nr 22/2006, millega kuulutatakse välja alaline pakkumismenetlus Belgia, Tšehhi Vabariigi, Hispaania, Prantsusmaa, Iirimaa, Itaalia, Ungari, Poola, Slovakkia ja Rootsi sekkumisametite valduses oleva suhkru edasimüümiseks ühenduse turul
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, (1) eriti selle artikli 9 lõiget 3,
ning arvestades järgmist:
(1)
Komisjoni määruses (EÜ) nr 22/2006 (2) käesoleval ajal sätestatud kogused, mis on ette nähtud edasimüümiseks, kajastavad sekkumisvarude olukorda 31. detsembril 2005. aastal. Pärast kõnealust kuupäeva on mõne eespool nimetatud liikmesriigi, samuti Saksamaa ja Sloveenia sekkumisamet vastu võtnud märkimisväärsed suhkrukogused.
(2)
Need kogused tuleks lisada ühenduse siseturul alalise pakkumismenetluse teel müügiks pakutavate koguste hulka.
(3)
Seetõttu tuleks määrust (EÜ) nr 22/2006 vastavalt muuta.
(4)
Käesoleva määrusega ette nähtud meetmed on kooskõlas suhkruturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Komisjoni määrust (EÜ) nr 22/2006 muudetakse järgmiselt.
1.
Pealkiri asendatakse järgmisega:
2.
Artikkel 1 asendatakse järgmisega:
“Artikkel 1
Belgia, Tšehhi Vabariigi, Saksamaa, Hispaania, Iirimaa, Itaalia, Ungari, Poola, Sloveenia, Slovakkia ja Rootsi sekkumisametid pakuvad alalise pakkumismenetluse teel ühenduse siseturul müügiks kokku 1 493 136,672 tonni sekkumiseks vastu võetud ja siseturul müümiseks ette nähtud suhkrut. Asjaomased liikmesriigid ja kogused on sätestatud I lisas.”
3.
I lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. mai 2006

Labels: 3
17
18